సబా ఆజాద్

సబా ఆజాద్ (జననం 1985 నవంబరు 1) భారతీయ నటి, థియేటర్ డైరెక్టర్, సంగీత విద్వాంసురాలు. ముంబైకి చెందిన ఎలక్ట్రో ఫంక్ ద్వయం మాడ్‌బాయ్/మింక్‌లో ఆమె ఉంది. ఆమె హిందీ చిత్రం దిల్ కబడ్డీ (2008)తో బాలీవుడ్‌లోకి అడుగుపెట్టింది. రొమాంటిక్ కామెడీ చిత్రం ముజ్సే ఫ్రాండ్‌షిప్ కరోగే (2011)లో ఆమె ప్రధాన పాత్రకు ప్రసిద్ధి చెందింది. ఆమె 2016 వై-ఫిల్మ్స్ వెబ్ సిరీస్, లేడీస్ రూమ్‌లో డింగో పాత్రను కూడా పోషించింది.

సబా ఆజాద్‌గా సుపరిచితురాలు అయిన ఆమె అసలు పేరు సబా సింగ్ గ్రేవాల్. ఆమె ఆమె చలనచిత్రాలు, వెబ్ సిరీస్‌లు, థియేటర్‌ ఆర్ట్స్ లలో చేసిన కృషికి ప్రసిద్ధి చెందింది. ఆమె చిన్నతనం నుండి సాంస్కృతికంగా సినిమా, నృత్యం, సంగీతం, థియేటర్‌లకు పరిచయం చేయబడింది.

 ప్రారంభ జీవితం 
ఆమె ఢిల్లీలో పంజాబీ తండ్రి, కాశ్మీరీ తల్లికి జన్మించింది. ఆమె రంగస్థల దిగ్గజం సఫ్దర్ హష్మీ మేనకోడలు. నాటక కుటుంబంలో జన్మించిన ఆమె చాలా చిన్న వయస్సు నుండి సఫ్దర్ హష్మీ థియేటర్ గ్రూప్ జన నాట్య మంచ్ వారి రంగస్థల నిర్మాణాలలో ప్రదర్శన ఇచ్చింది, అక్కడ ఆమె హబీబ్ తన్వీర్, ఎం.కె. రైనా, జి.పి. దేశ్‌పాండే, ఎన్.కె. శర్మలతో కలిసి పనిచేసింది. ఆమె ఒడిస్సీ, క్లాసికల్ బ్యాలెట్, జాజ్, లాటిన్ వంటి నృత్య రూపాలతో పాటు సమకాలీన నృత్య రూపాల్లో కూడా శిక్షణ పొందింది. ఆమె ఒడిస్సీ గురువు కిరణ్ సెగల్‌తో కలిసి ప్రయాణిస్తూ, ఆమె ఇంగ్లాండ్, కెనడా, నేపాల్‌తో సహా పలు దేశాలలో, భారతదేశంలో వివిధ ప్రదర్శనలు ఇచ్చింది.

దర్శకుడు ఇషాన్ నాయర్ కోసం న్యూయార్క్ ఫ్లోరెన్స్‌లలో జరిగే ఉత్సవాలలో ప్రదర్శించిన షార్ట్ ఫిల్మ్ గురుర్‌లో ఆమె ప్రధాన పాత్రను పోషించినప్పుడు పాఠశాల విద్య అభ్యసిస్తోంది. ఆ తర్వాత చాలా షార్ట్ ఫిల్మ్‌లలో నటించింది.

 వ్యక్తిగత జీవితం 
ఆమె 2013 నుండి 2020 వరకు ఇమాద్ షాతో లివ్-ఇన్ రిలేషన్‌షిప్‌లో ఉంది. ఆ తరువాత 2022 నాటికి, ఆమె హృతిక్ రోషన్‌తో డేటింగ్ చేస్తోంది.

 కెరీర్ 
ఆమె 2008లో రాహుల్ బోస్ సరసన అనిల్ సీనియర్ దిల్ కబడ్డీతో బాలీవుడ్‌లోకి అడుగుపెట్టింది. ఆమె వై-ఫిల్మ్స్ ముజ్సే ఫ్రాండ్‌షిప్ కరోగేలో ప్రీతి సేన్ పాత్రలో నిశాంత్ దహియా, సాకిబ్ సలీమ్‌ల సరసన నటించింది.

2012లో నటుడు, సంగీతకారుడు ఇమాద్ షాతో ప్రారంభించి విస్తృతంగా ప్రజాదరణ పొందిన ఎలక్ట్రానిక్ బ్యాండ్  మాడ్‌బాయ్/మింక్‌లో ఆమె భాగస్వామి.

ఆమె తన స్వంత థియేటర్ కంపెనీ ది స్కిన్స్‌ను 2010లో ప్రారంభించింది. సెప్టెంబరు 2010లో నేషనల్ సెంటర్ ఫర్ పెర్ఫార్మింగ్ ఆర్ట్స్ (NCPA) ప్రయోగాత్మక థియేటర్‌లో ప్రారంభించబడిన ఆమె మొదటి నాటకం లవ్‌పుక్‌(Lovepuke)కి దర్శకత్వం వహించింది.

ఆమె ఢిల్లీ నుండి ముంబైకి వెళ్లి పృథ్వీ థియేటర్‌లో మకరంద్ దేశ్‌పాండే దర్శకత్వం వహించిన ఇద్దరు వ్యక్తుల నాటకంలో నటించారు.

ఆమె క్యాడ్‌బరీ, పాండ్స్, మ్యాగీ, టాటా స్కై, గూగుల్, కిట్ క్యాట్, వోడాఫోన్, సన్‌సిల్క్, నెస్కేఫ్, ఎయిర్‌టెల్, అలాగే క్లీన్ & క్లియర్, వెస్ట్‌సైడ్, ఆమ్‌వే వంటి మరెన్నో ప్రింట్ ప్రచారాలలో కూడా పనిచేసింది.

 ఫిల్మోగ్రఫీ 
సినిమా
సంవత్సరంసినిమాపాత్రనోట్స్2008దిల్ కబడ్డీరాగ మాలిక్2011ముజ్సే ఫ్రాండ్‌షిప్ కరోగేలోలా సేన్2012స్ట్రెంజర్స్ ఇన్ ది నైట్రియాషార్ట్ ఫిల్మ్2016ప్యూర్-వెజ్అంజలిషార్ట్ ఫిల్మ్2019కనెక్టెడ్సబాషార్ట్ ఫిల్మ్2020హోమ్ స్టోరీస్వైష్ణవినెట్‌ఫ్లిక్స్
వెబ్ సిరీస్
సంవత్సరంటైటిల్పాత్రనోట్స్2016లేడీస్ రూండింగోYRF వెబ్ సీరీస్లవ్ షాట్స్ప్రీతిYRF లిమిటెడ్ సీరీస్2021ఫీల్ లైక్ ఇష్క్తారషా అహ్మద్ఆంథాలజీ వెబ్ సిరీస్2022రాకెట్ బాయ్స్పార్వణ ఇరానీ "పిప్సీ"సోని లివ్ సీరీస్2023ఊజ్ గైనక్డాక్టర్ విదుషిఅమేజాన్ మినిటీవి సీరీస్

 మూలాలు 

వర్గం:1985 జననాలు
వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:భారతీయ వెబ్ సిరీస్ నటీమణులు
వర్గం:హిందీ సినిమా నటీమణులు
వర్గం:హిందీ టెలివిజన్‌ నటీమణులు
వర్గం:భారతీయ సంగీత విద్వాంసులు
వర్గం:బాలీవుడ్ నేపథ్య గాయకులు
వర్గం:ఇండియన్ థియేటర్ డైరెక్టర్లు
వర్గం:భారతీయ మహిళా గాయకులు
వర్గం:భారతీయ గాయకులు